เรือตรวจการณ์

เรือตรวจการณ์  เป็นเรือนาวีขนาดค่อนข้างเล็กที่ออกแบบมาเพื่อการป้องกันชายฝั่ง ความมั่นคงชายแดน หรือการบังคับใช้กฎหมาย เรือตรวจการณ์มีการออกแบบมากมายหลายแบบ และปกติจะมีขนาดที่แตกต่างกัน เรือเหล่านี้อาจใช้งานโดยกองทัพเรือ หน่วยยามฝั่ง ตำรวจ หรือศุลกากรของประเทศใดประเทศหนึ่ง และอาจมีไว้สำหรับใช้งานสภาพแวดล้อมทางทะเล ("บลูวอเตอร์") ชะวากทะเล ("กรีนวอเตอร์") หรือแม่น้ำ ("บราววอเตอร์")
ตามชื่อ เรือตรวจการณ์ส่วนใหญ่ใช้ในการตรวจการณ์ในเขตเศรษฐกิจจำเพาะ (EEZ) ของประเทศ แต่ยังอาจใช้ในบทบาทอื่น ๆ เช่น ปราบปรามการลักลอบขนสิ่งผิดกฎหมาย ปราบปรามโจรสลัด ตรวจการณ์ประมง บังคับใช้กฎหมายตรวจคนเข้าเมือง หรือค้นหาและกู้ภัย ขึ้นอยู่กับขนาด การจัดหน่วย และความสามารถของกองกำลังติดอาวุธของประเทศนั้น ๆ ความสำคัญของเรือตรวจการณ์อาจแตกต่างกันไปตามการใช้งาน ตั้งแต่เรือสนับสนุนขนาดเล็กที่เป็นส่วนหนึ่งของหน่วยยามฝั่ง ไปจนถึงเรือธงของกองเรือนาวีของกองทัพเรือ เรือตรวจการณ์ขนาดเล็กมีต้นทุนค่อนข้างถูก ทำให้เป็นเรือนาวีประเภทหนึ่งที่พบเห็นได้ทั่วไปมากที่สุดประเภทหนึ่งของโลก
การจำแนกประเภท.
การจำแนกประเภทของเรือตรวจการณ์มักเป็นการกำหนดเองเฉพาะ แต่โดยทั่วไปแล้วเรือเหล่านี้จะเป็นเรือนาวีขนาดเล็กที่ใช้ตรวจการณ์ในน่านน้ำแห่งชาติหรือเขตอำนาจศาลบางแห่ง เรือเหล่านี้อาจมีขนาดใหญ่เท่าเรือคอร์เวตหรือแม้กระทั่งเรือฟริเกต แม้ว่าคำนี้อาจใช้กับเรือขนาดเล็กอย่างเรือยอช์ตหรือเรือยางท้องแข็งก็ได้ เรือเหล่านี้อาจรวมถึงเรือเร็วโจมตี เรือตอร์ปิโด และเรือขีปนาวุธ เรือเหล่านี้อาจจำแนกประเภทอย่างกว้าง ๆ ได้ เป็นเรือตรวจการณ์ชายฝั่ง (inshore patrol vessel: IPV) หรือเรือตรวจการณ์ไกลชายฝั่ง (offshore patrol vessel: OPV) เรือตรวจการณ์ไกลฝั่งและเรือตัดน้ำแข็งขนาดกลางมักจะเป็นเรือที่เล็กที่สุดในกองเรือของกองทัพเรือที่มีขนาดใหญ่และมีความสามารถในการเดินทะเลได้เพียงพอที่จะตรวจการณ์นอกชายฝั่งในมหาสมุทรเปิด ในขณะที่เรือตรวจการณ์ชายฝั่งมักจะเล็กเกินไปที่จะทำเช่นนั้น และมักจะปฏิบัติการอยู่ในทะเลสาบหรือแม่น้ำหรือใกล้ชายฝั่ง เรือตรวจการณ์ชายฝั่งที่ใช้ในแม่น้ำโดยเฉพาะอาจเรียกว่า "เรือตรวจการณ์ลำน้ำ" (riverine patrol vessel) ก็ได้ เรือตรวจการณ์ขนาดใหญ่ เรือตรวจการณ์หนัก และเรือตัดขนาดใหญ่ ถือเป็นเรือตรวจการณ์ขนาดใหญ่ที่สุด โดยทั่วไปจะมีความยาวมากกว่า 100 เมตร (330 ฟุต) 
เรือตรวจการณ์ในทะเลโดยทั่วไปจะมีความยาวประมาณ 30 เมตร (100 ฟุต) และมักมีปืนใหญ่ขนาดกลางลำกล้องเดียวเป็นอาวุธหลัก และอาวุธรองที่เบากว่า เช่น ปืนกล ในขณะที่บางลำมีระบบอาวุธระยะประชิดที่ซับซ้อน เรือในระดับนี้อาจมีเซ็นเซอร์และระบบควบคุมการยิงที่ซับซ้อนมากขึ้น ซึ่งจะช่วยให้สามารถบรรทุกตอร์ปิโด ขีปนาวุธต่อต้านเรือ และขีปนาวุธพื้นสู่อากาศได้ ขึ้นอยู่กับบทบาทของเรือ
ประวัติ.
ในช่วงสงครามโลกทั้งสองครั้ง เพื่อเพิ่มจำนวนเรือให้มากขึ้นอย่างรวดเร็ว ฝ่ายต่าง ๆ ต่างสร้างเรือตรวจการณ์ในการเสริมกำลัง โดยติดอาวุธให้เรือยนต์และเรือประมงลากอวนด้วยปืนกลและอาวุธทางทะเลที่ล้าสมัย เรือตรวจการณ์สมัยใหม่บางลำยังคงใช้เรือประมงและเรือแบบพลเรือนเป็นหลัก
กองทัพเรือสหรัฐใช้งานเรือไฮโดรฟอยล์ติดอาวุธชั้น"เพกาซัส" เป็นเวลาหลายปีในบทบาทของเรือตรวจการณ์ ในช่วงสงครามเวียดนาม กองทัพเรือสหรัฐสั่งซื้อเรือเร็วตรวจการณ์ (Patrol Craft, Fast: PCF) ลำตัวอะลูมิเนียมจำนวน 193 ลำ หรือที่รู้จักกันในชื่อเรือ สวิฟต์โบ๊ท สำหรับปฏิบัติการทางทะเลในลำน้ำจะใช้ เรือตรวจการณ์ลำน้ำ (Patrol Boat, River: PBR บางครั้งเรียกว่า "Riverine" และ "Pibber") เป็นเรือลำตัวไฟเบอร์กลาสที่ออกแบบและใช้สำหรับปฏิบัติการในแม่น้ำภายในประเทศระหว่างสงครามเวียดนาม และกลายเป็นสัญลักษณ์ของการปฏิบัติการทางน้ำในช่วงสงครามเนื่องจากถูกนำมาใช้ในภาพยนตร์เรื่อง "กองทัพอำมหิต" ในปี พ.ศ. 2522
การออกแบบเรือตรวจการณ์ที่ทันสมัยในปัจจุบันส่วนใหญ่ใช้ขับเคลื่อนโดยระบบกังหันก๊าซ เช่น CODAG (Combined Diesel And Gas turbine) และความเร็วโดยทั่วไปจะอยู่ในช่วง เรือตรวจการณ์ไกลฝั่งที่ใหญ่ที่สุดอาจมีลานบินและดาดฟ้าเฮลิคอปเตอร์ด้วย ในช่วงเวลาที่เกิดวิกฤติหรือสงคราม เรือเหล่านี้จะทำหน้าที่ในการสนับสนุนเรือขนาดใหญ่ในกองทัพเรือ แม้ว่ากองทัพเรือขนาดเล็กบางประเทศจะมีแค่เพียงเรือตรวจการณ์ก็ตาม
เรือตรวจการณ์แต่ละประเทศ.
บาห์เรน.
กองทัพเรือบาห์เรน.
เรือเร็วตรวจการณ์ขนาด 35 เมตร - สหรัฐอเมริกา - สร้างขึ้นโดย Swiftships เริ่มใช้งานในปี พ.ศ. 2564
บังคลาเทศ.
กองทัพเรือบังกลาเทศจัดประเภทเรือตรวจการณ์ขนาดกลางเป็น เรือตรวจการณ์ขนาดใหญ่ (LPC) ซึ่งติดอาวุธด้วยขีปนาวุธต่อต้านเรือหรือตอร์ปิโด เรือเหล่านี้โดยทั่วไปมีอาวุธหนักกว่าแต่มีพิสัยการโจมตีน้อยกว่าเรือตรวจการณ์ไกลฝั่ง
อิรัก.
กองทัพเรืออิรัก.
เรือเร็วตรวจการณ์ขนาด 35 เมตร - สหรัฐ - สร้างขึ้นโดย Swiftships ในช่วงปี พ.ศ. 2553 - 2557
ไอร์แลนด์.
รายชื่อเรือของกองทัพเรือไอร์แลนด์
สวีเดน.
หน่วยยามฝั่งสวีเดนปฏิบัติการด้วยเรือตรวจการณ์เพิ่มเติมอีก 22 ลำสำหรับการเฝ้าระวังทางทะเล